Борис Младенов-Young
Всичко нам полезно и приятно…

chitanka.info

Всичко нам полезно и приятно,

като се размислим, е безплатно:

без пари са милата усмивка

и сънят, и сладката почивка.

Има ли цена добрата дума?

Колко струва, за да се издума?

А смехът? А песента омайна?

А излятата любовна тайна?

Всеки ги желае. И без оглед

на това, че влюбеният поглед

и онази ласкава милувка,

и прегръдката с една целувка

са с пари, с богатство неразменни,

те са от златото по-безценни!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.